GiliGold/VAD_KnessetCorpus huggingface dataset:
עמית גרוס:
 יש להם עלויות עובדים לא פרופורציונליות ולכן כל המבורגר עולה היום 87 שקלים
עמית גרוס:
 כל סנדוויץ' אצל אילן זגדון כשאני מסיים את הדיון, הולך לאכול אצלו, זה טעים ממש
עמית גרוס:
 אבל זה יקר
עמית גרוס:
 זה 70 שקלים
אילן גילאון:
80 שקלים כמעט
אילן גילאון:
 ואני לא מרוויח
עמית גרוס:
זה כמעט 80 שקלים לסנדוויץ' בבאר שבע
אילן גילאון:
יש לי דוח מסודר, שקל אני לא מרוויח
אליהו מרידור:
לא, לא, אי אפשר
עמית גרוס:
עכשיו, זה משהו שמישהו צריך לתכלל את האירוע הזה
עמית גרוס:
 זה לא 2,000
עמית גרוס:
 זה באמת, כשהוא אומר שזה 20,000, זה 20,000 שצריך להציף את השוק הזה בעובדים
אליהו מרידור:
טוב, בוא תענה לי רגע על המומחים
עמית גרוס:
לגבי המומחים
עמית גרוס:
 יש לנו כמה וכמה בעיות
עמית גרוס:
 אני לא יודע, אני רואה בתמונה גם את שרון וגם את מאיר דוד וגם את ענבל וגם את קרן פה
עמית גרוס:
 אנחנו מולם ביום יום
עמית גרוס:
 ואני, יש בעיות שנראה לי, יש מלא בעיות
עמית גרוס:
 רק אני לא יודע אם זה המקום להציף
עמית גרוס:
 תגיד לי עינבל אם זה המקום להציף אותם
אליהו מרידור:
אין בעיה, תבחר לך ועדה אחרת
עמית גרוס:
לא, אני אציף, בסדר
עמית גרוס:
 תראה, אני אגע בכמה נקודות
עמית גרוס:
 דבר ראשון, השכר אמנם הוא גבוה, אבל בסופו של יום הענף האסיאתי מבין את המחיר שהוא משלם
עמית גרוס:
 הוא משלם יקר מאוד לשפים
עמית גרוס:
 מה שקרה בשבע, שמונה שנים אחרונות זה שהשפים הלכו והשתדרגו כתוצאה מהיוקרה
עמית גרוס:
 מגיעים הנה אנשים שיודעים לבשל, בין אם זה יפנים, בין אם זה תאילנדים, בין אם זה סינים ובין אם זה הודים
עמית גרוס:
 הענף הלך, ואם היה פעם בעלויות של 8,000 שקלים מגיעים הנה כל מיני כאלה שחיפשו את עצמם, היום יש עלות גבוהה
עמית גרוס:
 אבל מצד שני, יש השתדרגות
עמית גרוס:
 יש ממש שדרוג של כוח האדם
עמית גרוס:
 ויש פה כוח אדם מקצועי מאוד, שמגיע ומבשל
עמית גרוס:
 והלכה למעשה, אדוני יכול לראות, שתאילנדים חקלאים שברחו מפה ובצדק מבחינתם, תאילנדים שבמסעדות התאילנדיות, מתוך 600 ומשהו שיש פה, 30 הלכו
עמית גרוס:
 זה סך הכול
עמית גרוס:
 ורובם היו בקצה החמש שנים שלהם
עמית גרוס:
 כך שאמרו שלום בדבר הזה
עמית גרוס:
 ונשארו פה תוך כדי הטילים והחטופים, והמלך התאילנדי אמר להם לטוס
אליהו מרידור:
כמה מקבל עובד תאילנדי מומחה במסעדה?
עמית גרוס:
היום 24,000-25,000 שקלים לחודש
עמית גרוס:
 יקר, יקר מאוד
עמית גרוס:
 צריך רביזיה, צריך שוני
אליהו מרידור:
לא, לא, אבל לא ניתן להשיג עובד ישראלי שיודע לבשל תאי?
עמית גרוס:
לא ניתן
עמית גרוס:
 התרבות התאילנדית, הסינית וההודית, יש לך כל מיני כאלה כמו יובל בן נריה ואבי קונפורטי, וכל מיני כאלה
עמית גרוס:
 הם יחידי סגולה
עמית גרוס:
 בסוף הם יחידי סגולה שאי אפשר לשכפל אותם
עמית גרוס:
 אם אפשר היה לשכפל אותם אז היה מלא מסעדות כאלה
עמית גרוס:
 אין
עמית גרוס:
 יש שלוש-ארבע מסעדות כאלה
עמית גרוס:
 אז אין דרך לשכפל אותם
עמית גרוס:
 יריב מלילי בבית תאילנדי, זה בן אדם שהתחתן עם תאילנדית
עמית גרוס:
 הוא שף, למד את התרבות התאילנדית
אליהו מרידור:
מבני ראם? לא?
עמית גרוס:
לא, יריב מלילי
עמית גרוס:
 זה ממרוקו, זה לא מתאילנד
יקיר ליסיצקי:
כמה אחוז מס, עמית גרוס, כמה אחוז מס משלמים למדינת ישראל על עובד זר? אנחנו ב-200% מס על עובד זר
יקיר ליסיצקי:
200% מס על עובד זר במדינת ישראל, עלות מעביד של כמעט 30,000 שקלים
יקיר ליסיצקי:
 200% מס
יקיר ליסיצקי:
 למה אי אפשר לשלם 100% מס?
קריאה:
העובדים האלה חוזרים לתאילנד, פותחים מסעדות ולא עובדים יותר לעולם אחרי חמש שנים
קריאה:
 פעמיים השכר במשק
קריאה:
 למה לא לתת להם פעם אחת?
ארנון וולוסקי:
שלום
ארנון וולוסקי:
 שמי ארנון וולוסקי, אני מנכ"ל ארגון המסעדות האתניות
ארנון וולוסקי:
 אני צופה באדיקות בכל דיוני הוועדה
אליהו מרידור:
אז מה אתה יושב בצד?
ארנון וולוסקי:
אני חושב שיש בעיות כל כך דחופות במדינה בכלל, גם בתחום העובדים הזרים בפרט
ארנון וולוסקי:
 הם עלו פה בדיון
ארנון וולוסקי:
 אנחנו במסעדות האתניות מתנהלים כבר שנים רבות מול רשות האוכלוסין
ארנון וולוסקי:
 ובשנים האחרונות ככל שעובר הזמן השירות שאנחנו מקבלים והמענה הוא יותר ויותר מיטבי
ארנון וולוסקי:
 אין לנו, זאת אומרת להגיד שאין לנו בעיות זה לא נכון
ארנון וולוסקי:
 אבל הבעיות שיש לנו, בתוך המתווה, המכלול הרחב של הבעיות שקיימות בשוק התעסוקה בארץ, הן כאלה שאנחנו מודים למזלנו הטוב
ארנון וולוסקי:
      הגענו עם הממשלה להסכמה לפני 12 שנה על איזה שהוא מתווה שאני קורא לו דרך המלך, של העסקת מומחים זרים
ארנון וולוסקי:
 אנחנו משלמים הרבה ואנחנו מקבלים תמורה
ארנון וולוסקי:
 ואנחנו לא נמצאים באותו מקום כמו הענפים האחרים שבבעיות
ארנון וולוסקי:
 ואנחנו נותנים להם את הכבוד להציף את הבעיות שלהם ואנחנו חושבים שהם צריכים לקבל מענה לכל הבעיות שלהם
ארנון וולוסקי:
 אנחנו מעסיקים היום מומחים זרים במתווה שממשלת ישראל קבעה, עם ההתאמות המתבקשות שרשות האוכלוסין עושה עבורנו גם בתקופה הזאת וגם בקורונה
ארנון וולוסקי:
 ובמקום להגיד מה הבעיות אני רוצה להגיד תודה
ארנון וולוסקי:
 והלוואי וכל משרדי הממשלה היו מטפלים בנו ככה
אליהו מרידור:
כמה מרענן לשמוע אנשים כמוך
אליהו מרידור:
 למצוא שהם קיימים
עמית גרוס:
ככה אבל הייתי מסיים
עמית גרוס:
 הוא גנב לי את הקרדיט
ארנון וולוסקי:
אני אמרתי
ארנון וולוסקי:
 אני גם אמרתי לדקלה
אליהו מרידור:
ורוניקה, אולי גם את ככה תסיימי?
ורוניקה רוזנברג:
לא, לצערי לא
ארנון וולוסקי:
אני צופה בדיונים שלכם והם באמת מקצועיים וענייניים
ארנון וולוסקי:
אני יכול לבוא לפה ובאמת, לקחת את הזמן שלכם
ארנון וולוסקי:
 אבל אין לי, באמת
ארנון וולוסקי:
 אני נותן ישר כוח
אליהו מרידור:
יותר ממה שאני מעריך את מה שאתה אומר, אני מעריך שהטרחת את עצמך להגיע לפה להגיד את זה
ארנון וולוסקי:
דקלה תגיד לך שאמרתי לה שאם היא לא תזמין אני בא
אליהו מרידור:
אני ממש מעריך את זה
אליהו מרידור:
 דקלה כל כך עסוקה בלספר לי את הצרות, שהיא לא מתפנה לספר לי את זה
אילן גילאון:
זה רק מוכיח שאנחנו מוכנים לשלם כל סכום והישראלים לא רוצים להגיע
אילן גילאון:
 הוא מקבל עובדים זרים, משלם מלא, אבל מקבל תמורה והוא מרוצה
אילן גילאון:
 אם אני הייתי מקבל עובדים זרים ומקבל תמורה, גם הייתי מרוצה
אליהו מרידור:
תביא אותם במסגרת העסקת עובדים מומחים
יקיר ליסיצקי:
אבל זה 125,000 שקלים לשוטף כלים
עמית גרוס:
ואז שווארמה תעלה לך 82 שקלים
ארנון וולוסקי:
כבוד יושב הראש, אם אני יכול לתת עצה לתוך התבשיל
ארנון וולוסקי:
אני אמנם נוכח בדיוני הוועדה וירטואלית או פיזית, כל השנים
ארנון וולוסקי:
 גם בוועדות אחרות
ארנון וולוסקי:
 זה פעם ראשונה שאני מדבר בוועדה
ארנון וולוסקי:
 אני לפני, אני ב-2010 החרגתי את המסעדות האסיאתיות מהיטל עובדים זרים שהיה בזמנו
ארנון וולוסקי:
 לא בגללי
ארנון וולוסקי:
 כי אנחנו כל השנים עובדים עם חברת לובינג
ארנון וולוסקי:
 זה לא משנה, אגב, מי
ארנון וולוסקי:
 אבל יש אנשי מקצוע שיודעים לקיים תהליכי ממשל
ארנון וולוסקי:
 ואמרה פה אביבית, אני מכיר את תהליך הכנת מחליטים ולא הופתעתי ממה שהיא אמרה
ארנון וולוסקי:
 ואני חושב שחברת לובינג הייתה מטפלת בזה, הייתה חוסכת את הזמן שהפסדתם פה
ארנון וולוסקי:
 כלומר, יש תהליך מסודר למחליטים
ארנון וולוסקי:
 אגב, מחליטים בנושא עובדים זרים, למשרד העבודה יש מעמד בחוק, שנגזר מהקמת רשות האוכלוסין
ארנון וולוסקי:
 והוא גורם שחייבים להתייעץ איתו
ארנון וולוסקי:
 לכן צודקת אביבית
ארנון וולוסקי:
 ולכן אני מציע שבשביל לקדם את זה באמת יעבדו, כמו שאתה אמרת גם, בצורה מסודרת ולא, לא מהלב, אלא מהראש
יקיר ליסיצקי:
אתה אומר עם עוד גורם מתווך להאריך את הדרך, עוד יותר
ארנון וולוסקי:
אני לא אמרתי
ארנון וולוסקי:
 אני רק מספר איך העסק עובד
יקיר ליסיצקי:
אנחנו נשה מה שהוא אמר
ורוניקה רוזנברג:
שלא תשכח אותי
אליהו מרידור:
אמנם אני אמרתי שאין למה לתת לך רשות דיבור, אבל אני נותן לך
ורוניקה רוזנברג:
תודה רבה
ורוניקה רוזנברג:
 ורוניקה רוזנברג, מנכ"לית ארגון חברות הניקיון בישראל
ורוניקה רוזנברג:
 אני יושבת פה בסבלנות רבה, ממש ממש מתאפקת
ורוניקה רוזנברג:
 אני שומעת ואני מזדהה עם כל מה שאתם אומרים ואני מבינה אתכם לחלוטין
ורוניקה רוזנברג:
 אם ענף המסעדנות, שהוא יחסית יותר סקסי מענף הניקיון, לא מצליח לגייס עובדי ניקיון ב-75 שקלים, איך ענף הניקיון יצליח לגייס עובדים שהמדינה והשלטון המקומי משלמים שכר מינימום? כי הם מקבעים את עלות השעה במכרזים
ורוניקה רוזנברג:
 ואנחנו, זו עבודה כתף אל כתף, לא יכולים לשלם אגורה אחת יותר
ורוניקה רוזנברג:
 זאת אומרת שאם הם צריכים אז זה ברור שענף הניקיון משווע וצריך
ורוניקה רוזנברג:
 ואין עובדים ישראלים לענף הניקיון, כפי שגם המסעדנות אומרים
ורוניקה רוזנברג:
 וזו המציאות בשטח
ורוניקה רוזנברג:
 אגף התקציבים לא רוצה להבין את זה
ורוניקה רוזנברג:
 הוא ממשיך לדגול בנושא
ורוניקה רוזנברג:
 אנחנו תיארנו במכתב התשובה שלנו, שאני מניחה שקיבלת אותו, את כל המהלכים שנעשו מאז הקורונה
ורוניקה רוזנברג:
 אנחנו בשיח שוטף עם משרד העבודה, מאיר דוד פה
ורוניקה רוזנברג:
 אנחנו בשיח שוטף עם רמי גראור וכל המנהלים שלו, יניב מכיר אותנו מאז הקורונה
ורוניקה רוזנברג:
 ועושים שיתוף פעולה על מנת לגייס עובדים ישראלים
ורוניקה רוזנברג:
      הנתונים גם מסלפים את המציאות והם לא משקפים נאמנה את הצורך והמחסור האדיר בענף
ורוניקה רוזנברג:
 ואני ממש מבקשת מכבוד יושב הראש להקדיש גם לענף הניקיון, עם כל הגורמים המעורבים, דיון בנושא הזה
ורוניקה רוזנברג:
 אני חושבת שזה חשוב
ורוניקה רוזנברג:
 אנחנו השקופים ביותר
ורוניקה רוזנברג:
 ואני ממש ממש מבקשת
ורוניקה רוזנברג:
 ואני מאוד מאוד אעריך
ורוניקה רוזנברג:
 וגם אני רוצה להיות פה ולהגיד אני מאוד מודה ומעריכה, אבל בשביל זה צריך לתת לנו את ההזדמנות
אליהו מרידור:
 אז אנחנו נעשה דיל, בסדר?
אליהו מרידור:
אני אקבע דיון, אבל אל תגידי תודה
ורוניקה רוזנברג:
עוד משפט אפשר, בבקשה? אני בשיח שוטף גם עם משרד הכלכלה
אליהו מרידור:
 אמרנו שאני אקבע דיון, נכון?
אליהו מרידור:
אז אני אומר ככה מראש, אני מנחה לקבוע דיון
אליהו מרידור:
 לשלב אותו עם עוד תת דיון
אליהו מרידור:
 זה נושא חשוב מאוד
אליהו מרידור:
 לאור העובדה שאת כבר ביטאת את הצורך ואני כבר נמצא בשיח רציף עם אגף התקציבים ועם עוד גורמים רלוונטיים אז אנחנו לא צריכים באמת דיון שלם
אליהו מרידור:
 אבל אנחנו נייחד דיון שחלקו המובהק יעסוק בנושא
אליהו מרידור:
 אז אנחנו נעבור לדברי סיכום
אליהו מרידור:
 אבל לפני כן, יש לי איזה שהיא התחייבות מסוימת
אביבית אסרף:
יושב הראש אמר שזה לא אישית, אז אני לא צריכה לענות
אליהו מרידור:
אז אף אחד לא צריך מיקרופונים וזה לא אישי
אליהו מרידור:
 ואני מסתכל גם על מי שמסתתר או עסוק בטלפון או במחשב
אליהו מרידור:
 ואני מספר לכם, נכון, פה זה pleasure, שם זה הביזנס
אליהו מרידור:
      אז ככה: אני הגעתי לאיזה שהיא מסקנת ביניים, אני הולך לחקור אותה
אליהו מרידור:
 בסדר? אני מבקש פה את מעורבות הממ"מ
אליהו מרידור:
 איזה שהיא מחשבה לאיזה שהיא קונספירציה
אליהו מרידור:
 אינטרס מדינת ישראל על מערכותיה השונות, בחסות ובעידוד בתי המשפט, דואגים בקנאות שענף המסעדנות יהיה אחד הענפים שלא יזכה לקבל עובדים זרים, כי מאוד חשוב להם לתת מענה למסתננים
אליהו מרידור:
 הם מבינים כנראה שכל זמן שהם לא יוצאים, יש כאלה שרוצים שהם לא יצאו, יש כאלה שלא יכולים לפעול שייצאו
אליהו מרידור:
 כל זמן ש-once הם במדינת ישראל צריך להעסיק אותם
אליהו מרידור:
 אם לא יעסיקו אותם הם יעשו שטויות ויעשו צרות
אליהו מרידור:
 זאת אומרת, אומרים מי שאומרים במדינת ישראל בואו נאפשר להם להיות מועסקים בענף מסוים, שאין אכיפה ומותר להם לעבוד שם
אליהו מרידור:
 אין מכסה, אין הגבלה
אליהו מרידור:
 פשוט שהם יועסקו שם, וזו תהיה כפפה ליד
אליהו מרידור:
      אנחנו ניתן ככה מענה לכך שהרחובות לא יהיו מוצפים במסתננים, סליחה, שה'חמרות' לא יהיו פעילות משעות הבוקר
אליהו מרידור:
 כוח עבודה זול
אליהו מרידור:
 הם לא יודעים שזה הפוך, אבל כוח עבודה זול
אליהו מרידור:
 לא נאלץ באמת להתמודד עם העובדה למה הם לא מוצאים מכאן, כי אנחנו לא נראה אותם
אליהו מרידור:
 לא נראה אותם
אליהו מרידור:
 מאז שאני יושב ראש הוועדה, בכל הזדמנות פנויה שיש לי ואני באזור תל אביב, אני עובר דרך התחנה המרכזית הישנה
אליהו מרידור:
 בוקר, צוהריים, ערב, לילה
אליהו מרידור:
 ככה באופן רנדומלי
אליהו מרידור:
 ואני כבר יודע לנטר מה השעות שאני אראה קבוצה כזאת ומה השעות שאני אראה פחות ומתי אני אראה יותר
אליהו מרידור:
 יש להם שגרת חיים ומדינה משל עצמם
אליהו מרידור:
      המחלה הרעה, החולה הזאת, מטופחת בשקט באופן בלתי לגלי על ידי מוסדות המדינה
אליהו מרידור:
 שוב פעם, בין כאלה שלא רוצים להוציא אותם לבין כאלה שלא יכולים להוציא אותם
אליהו מרידור:
 ואומרים בואו, הנה, נתנו מענה
אליהו מרידור:
 זה כמו שאנחנו יודעים שלאורך הגדר מאיו"ש לישראל יש פרצות ידועות
אליהו מרידור:
 יש פרצות ידועות
אליהו מרידור:
 מאפשרים לפלסטינאים לעבור
אליהו מרידור:
 זה קטע שאפילו יש כאלה שיש להם אישור עוברים דרך הגדר
אליהו מרידור:
 יותר קצר, יותר מהיר, פחות לעבור
אליהו מרידור:
 יש כמה מקומות בארץ
אליהו מרידור:
 ואומרים התעשייה הזאת עובדת בשקט, בואו נוציא קיטור שזה יסתדר איכשהו
אליהו מרידור:
     זו המסקנה שהגעתי אליה
אליהו מרידור:
 וכשאתם במשרד העבודה, אני עכשיו מייחד משהו קטן אליכם
אליהו מרידור:
 אז פה אני פונה לכלל המשרדים, אבל כשאתם במשרד העבודה אומרים שצריך באמת לבדוק צורך והצדקה ואז זה מגיע מהמשרד הרלוונטי זה טיפה טיפה ככה לעשות צחוק מעבודה במשרד העבודה
אליהו מרידור:
 כי אתם יודעים שיש צורך
אליהו מרידור:
 כי אתם יודעים שהוא פחות בא לידי ביטוי כי מועסקים שם אנשים שלא אמורים להיות מועסקים שם
אליהו מרידור:
 ובגלל שהם מעטים הם מאמירים את המחיר לרמה כזאת שבן אדם יכול לסיים תואר ראשון בכלכלה והוא לא יזכה להרוויח את השכר הזה
אליהו מרידור:
 ומכאן אני מעביר את הביקורת אליכם, אל כולכם
אליהו מרידור:
 זהו, ביטאתי את מה שאני מרגיש
אילן גילאון:
לאשתי יש תואר שני בכלכלה והיא מרוויחה מינימום
אליהו מרידור:
הנה, קיבלתם עוד הוכחה
אליהו מרידור:
 טוב, אז נעבור לדברי סיכום
אליהו מרידור:
 הוועדה מבקשת ממשרד הכלכלה להעביר סקירה על הפעולות שביצעו אנשי משרדו בשנה שלפני פרוץ המלחמה וסקירה על הפעולות שנעשו מצידו מאז פרוץ המלחמה
אליהו מרידור:
 זאת כדי לסייע למסעדנים ולענף, בין שאר הענפים שאנחנו דנים בעניינים בשבועות האחרונים
אליהו מרידור:
 ולהעביר לוועדה את הפניות שהעבירו למשרדי הממשלה ובאין פניות את הנתונים שהעבירו עם המועדים שהעבירו
אליהו מרידור:
 ובעלי התפקידים שאליהם העבירו
אליהו מרידור:
 כי אני הולך לבדוק איתם איך זה שכן הגיע משהו ועדיין הם לכאורה לא חשופים לזה
אליהו מרידור:
 הוועדה מבקשת משירות התעסוקה, שעדיין נמצא איתנו בזום, לשלוח בימים הקרובים פילוח של כל ענף וענף, כולל ענף המסעדנות וענף הניקיון
אליהו מרידור:
 של דורשי עבודה נכון להיום, ולבודד את אלו שנמצאים בחל"ת
אליהו מרידור:
     3
אליהו מרידור:
 הוועדה מבקשת מהמסעדנים וממפעילי ענף הניקיון לפתוח קריאות בשירות התעסוקה לצורך גיוס עובדים לענף הרלוונטי שלהם בהקדם האפשרי
אליהו מרידור:
 וועדה מבקשת, ולא כהתרסה, ניסיון כן ואמיתי, אני תמיד מדגיש את זה
אליהו מרידור:
 הוועדה מבקשת ממשרד הכלכלה לקדם הצעת מחליטים לצורך תוספת של 2,000 עובדים זרים לענף המסעדנות כשוטפי כלים
אליהו מרידור:
 ובכל מקרה, לעדכן את הוועדה על כך
אליהו מרידור:
צוהריים טובים, ברוכים הבאים לכולם
אליהו מרידור:
 אני מתכבד לפתוח את ישיבת הוועדה לעובדים זרים בנושא הסרת חסמים להבאת עובדים זרים שלא במסגרת הסכמים בילטראליים ותוך כדי זה מניעת דמי תיווך בלתי חוקיים
אליהו מרידור:
      אתחיל ואומר שדרך המלך, כידוע, להבאת עובדים זרים, היא דרך הסכמים בילטראליים
אליהו מרידור:
 זו המדיניות במדינת ישראל לאורך השנים האחרונות
אליהו מרידור:
 היא מדיניות מבורכת
אליהו מרידור:
 מגיעה מילה טובה למשרד החוץ ולרשות האוכלוסין ובכלל זה למנהל עובדים זרים והעומדת בראשם, על ההסכמים החדשים מול סרילנקה והודו
אליהו מרידור:
 אני יודע על מאמצים כבירים שנעשים תוך כדי הימים האלה במלוא המרץ להשלמת חתימה עם מדינות נוספות
אליהו מרידור:
 אני דורש ממשרד החוץ שההסכמים האלה לא יהיו סתמיים
אליהו מרידור:
 לחתום על הסכם זה הישג בפני עצמו, אבל אם הוא נשאר על הנייר עדיף שהוא לא ייחתם
אליהו מרידור:
 יש ללחוץ על מדינות המוצא להעמיד היצע רחב כמה שיותר של עובדים לתחומים הרלוונטיים שנכללים בתוך ההסכם
אליהו מרידור:
 אני מצפה שזה יהיה עוד היום
אליהו מרידור:
      מצד אחד יש לנו מחויבות לעמוד בדרישות כפי שנחתמו בהסכם הבילטראלי
אליהו מרידור:
 מצד שני, גם לאותה מדינת יעד שאיתה חתמנו יש מחויבויות כאלה ואחרות ובכללן הגדלת היצע
אליהו מרידור:
 קודם כל להעמיד אותו
אליהו מרידור:
 אני עדיין לא רואה את זה
אליהו מרידור:
 במקביל לכך, בעקבות מצב החירום והמחסור בעובדים זרים, ניתנה אפשרות חריגה להבאת 5,000 עובדים זרים לענף החקלאות ו-10,000 עובדים זרים לענף הבניין שלא במסגרת ההסכמים הבילטראליים
אליהו מרידור:
      עד ה-20
אליהו מרידור:
2024 עומד האישור הזה, זה לצרכי הענפים האלה, שמשוועים לידיים עובדות
אליהו מרידור:
 מטרת הדיון היום היא להבין אילו חסמים מעכבים את הגעת העובדים מחוץ להסכמים הבילטראליים ואיך אנחנו מסירים את החסמים האלה
אליהו מרידור:
      מטרה נוספת לדיון היא לוודא כי גם בהליכי הגיוס הללו, הדומים לתהליכים שהיו בישראל בעבר ושבעקבותיהם מדינת ישראל החליטה לעבור להבאת עובדים במסגרת הסכמים בילטראליים, הם דמי תיווך לא חוקיים
אליהו מרידור:
 אני לא אקבל שיביאו לכאן עבדים
אליהו מרידור:
 אני מבהיר את זה
אליהו מרידור:
 ועבד הוא לא בהכרח מי שנולד עבד
אליהו מרידור:
 עבד הוא מי שבשביל לצאת לעבוד לצורך העניין במדינת ישראל נאלץ לשלם סכומים דמיוניים של עשרות רבות של אלפי שקלים, עשרות רבות של אלפי שקלים
אליהו מרידור:
 ואנחנו תוך כדי השלמה של כזאת מציאות ואולי בלי עיניים מספיק פקוחות לבקרה, הופכים אותם לעבדים
אליהו מרידור:
 אנחנו מבינים מה המשמעות ואיך מתורגמת ההבנה של עובד שמשלם כל כך הרבה להגיע למקום עבודה
אליהו מרידור:
 מה יהיה הפריון שלו, מה תהיה התגובה שלו, מה תהיה ההקרבה שלו לטובת המעסיק שלו
אליהו מרידור:
 מצב זה יפגע בעובדים, יפגע במעסיקים ויפגע במדינת ישראל
אליהו מרידור:
      אני מבקש להודות בהזדמנות זאת לתאגידי כוח האדם בענף הבניין, להתאחדות הקבלנים, מר יגאל ויצחק, על שנעתרתם לבקשתי והזמנתם אותי לדיון פנימי שהתקיים השבוע בהשתתפות תאגידי כוח אדם לבניין בלשכת המסחר בתל אביב
אליהו מרידור:
 הדיון סייע לי למפות את החסמים
אליהו מרידור:
 לדוגמה שמשרד השיכון דורש לפחות 1,000 נרשמים כדי לבצע מיונים לעובדי הבניין
אליהו מרידור:
 תוך כדי הדיון הסתבר לי שאמנם ההגבלה הזאת של 1,000 עובדים היא פועל יוצא של דרישה של תאגידי כוח האדם
אליהו מרידור:
 למעשה בידיים שלנו אנחנו אומרים להם בואו תהפכו להיות קרטל
אליהו מרידור:
      אז זה נכון שזה לא הגיע כתוצאה מדרישה או מחשבה של משרד העבודה ולא של משרד השיכון, אבל עדיין זה חונה בהחלטה שפורסמה
אליהו מרידור:
 ולפיכך אני דורש באופן מיידי לבטל את ההגבלה הזאת
אליהו מרידור:
 אני אתן לכם רק דוגמה אחת קטנה, שלתאגיד יש במלאי 100 עובדים פנויים במכסה להביא הוא לא יכול להביא אותם
אליהו מרידור:
 ו-200 והוא לא יכול להביא אותם
אליהו מרידור:
 בוודאי, אני שמח שאת שמחה להתייחס, לא הייתי מתפשר על פחות מזה
אליהו מרידור:
 שוו בנפשכם שגם אם ישנה הגבלה, היא יורדת ל-200 מינימום בהבאה
אליהו מרידור:
 אם רק 40 תאגידים היו מביאים 200 אנחנו עם 8,000
אליהו מרידור:
      בסוף הדיון ולאחר שנפרק כל חסם לגורמים אציג למכובדים כאן את השקפתי לפתרון הוליסטי יותר לגיוס עובדים זרים בענף הבניין, אשר לדעתי יסייע גם לקבלנים וגם לתאגידים ובוודאי יסייע להצמחת המשק והענפים שכל כך משוועים לידיים עובדות
אליהו מרידור:
      אני מקדם בברכה את הגעתו של ידידי וחברי חה"כ קלנר, ברוך הבא
אליהו מרידור:
 מחוץ לדיון יהיו עוד כמה שאלות שהם מעבר להגדרה לזימון הדיון הזה
אליהו מרידור:
 אבל הנוכחים כאן אלה האנשים שיכולים לענות לי ואני מרגיש בסדר להעלות אותם ולפתח אותם
אליהו מרידור:
 אז אני מפנה את השאלה הראשונה בבקשה גם לרשות האוכלוסין וגם למשרד המשפטים
אליהו מרידור:
 תענו לי בבקשה, אבל אני יודע שזה לא בדרך הנוהל שלכם וההרגל, אבל תענו פשוט בכן או לא
אליהו מרידור:
 האם גם עבור עובדים סיעודיים יש דרישה משטרתית להביא דוח, תעודת יושר מהמדינות שבהן הם עבדו לפני שהם מגיעים לכאן?
שושנה שטראוס:
כן, יש חובה כזאת
אליהו מרידור:
כן? אז מוזר שלא רק שאני לא מכיר אותה, אלא שאני מכיר שלא
אליהו מרידור:
 ויותר מזה, בשולי הדיון הקודם משרד המשפטים התוודה, ברגע הראשון אני ידעתי מה התשובה, אגב, ולא כל שאלה שאני שואל זה כי אני לא יודע, אלא כי אני מבקש להציף נושא ולפתח אותו
אליהו מרידור:
 ובשל ההגינות ששאר הנוכחים יהיו שותפים לנתונים ולתובנות שאני מגיע אליהן במהלך שלבי ההכנה שלי לדיון
אליהו מרידור:
      אז את אומרת שגם מי שמגיע לעבוד בסיעוד או בחקלאות יש התחייבות להביא תעודת יושר מהמדינה שהוא עבד בה קודם
אליהו מרידור:
 כן? זה מה שאת אומרת?
שושנה שטראוס:
לא יתנו לו ויזה אם הוא לא מראה
אליהו מרידור:
 הנה, נציגת משרד המשפטים, עו"ד סאלם, ברוכה הבאה
אליהו מרידור:
 אשמח התייחסותך
ענבל משש:
לפי נוהל הזמנה והעסקת עובד זר בענף הסיעוד כתוב באופן ברור: אופן הטיפול בנציגות ישראל בחו"ל, סעיף ה(3), בין יתר הדברים שהוא צריך להציג תעודת יושר מקורית, מאומתת ומתורגמת, אשר הונפקה במהלך ששת החודשים שקדמו להגשת הבקשה
אליהו מרידור:
ואנחנו, גברתי, מדברים על ה3ב(4) נכון?
אליהו מרידור:
ונכון אנחנו מדברים על דוח משטרתי ולא תעודת יושר?
שושנה שטראוס:
אותו דבר
שושנה שטראוס:
 הכוונה - - -
אליהו מרידור:
מה זה הכוונה? אתם לימדתם אותנו שאין כוונות, הכול צריך להיות כתוב 'ברחל בתך הקטנה'
שושנה שטראוס:
אישור מהמשטרה המקומית שאין לבן אדם
אליהו מרידור:
הנה, אז תשמעי מה שאלתי אותך, מה ענית לי ומה ההסבר שלכם
אליהו מרידור:
 בסדר? אני מכיר את הסעיף הזה
שושנה שטראוס:
אבל זה לא רק מהנוהל
שושנה שטראוס:
 הסעיף הזה קיים בתקנון של עבודת משרד החוץ
שושנה שטראוס:
 הקונסוליות בחוץ לארץ מול רשות האוכלוסין
אליהו מרידור:
גברתי, את מסכימה איתי שיש הבדל בין אישור משטרתי לתעודת יושר?
שושנה שטראוס:
אני לא מכירה
אליהו מרידור:
לא מכירה
אליהו מרידור:
 ואת אומרת, תראי מה עו"ד ענבל משש הקריאה, שצריך להביא אישור של שישה חודשים
ענבל משש:
לא, צריך להיות בתוקף לשישה חודשים
אליהו מרידור:
עוד יותר
ענבל משש:
אז מה הבעיה? לתקן את זה בנוהל הזה? נתקן
ענבל משש:
נעשה הקבלה
ענבל משש:
 נתקן גם את הנוהל הזה
אליהו מרידור:
לא, למה? את אומרת עד היום לא ביקשנו מסיעוד
ענבל משש:
לא, לא נכון
ענבל משש:
 זה לא מה שאמרנו
ענבל משש:
 תמיד ביקשנו
ענבל משש:
 נציגות בחו"ל בבקשה התייחסו
אליהו מרידור:
 נציגת משרד המשפטים קודם תענה לי
לינא סאלם:
השאלה מה נותר לנו לענות? אני מסכימה לחלוטין עם רשות האוכלוסין
לינא סאלם:
 הנוהל נקבע על ידי רשות האוכלוסין
לינא סאלם:
 התכלית ראויה, למנוע כניסת עבריינים, הגנת שלום הציבור
דליה גראד אפרת:
רק הערה קטנה
דליה גראד אפרת:
 דליה גראד אפרת, משרד החוץ, מנהלת מחלקת קשרי חוץ וזרים
דליה גראד אפרת:
 יתכן שכתוב את דוח המשטרה, כי לפעמים יש מדינות שונות שקוראים לזה אחרת
דליה גראד אפרת:
 זאת אומרת לא בטוח שבכל מדינה זה מרשם פלילי
דליה גראד אפרת:
 לפעמים זה דוח משטרה
דליה גראד אפרת:
 ואולי פה בגלל זה יש את הנושא הזה
דליה גראד אפרת:
 אבל הכוונה היא כמו שהזכירו במשרד המשפטים ורשות האוכלוסין, שצריך לתת את הדוח
אליהו מרידור:
 אז אני אקריא לכם, ברשותכם, את שני הנהלים
אליהו מרידור:
 נחלק את זה לסיעוד ולבניין
אליהו מרידור:
 והנוכחים כאן יסבו את תשומת ליבי אם אני מפרש לא נכון ומדובר באותו נוהל
אליהו מרידור:
 בסדר? כולכם מוזמנים
אליהו מרידור:
      אז כפי שהקריאה עו"ד משאש, "על פי סעיף ה3(ב)(4) העובד הזר צריך להגיש תעודת יושר מקורית, מאומתת ומתורגמת, אשר הנופקה במהלך ששת החודשים שקדמו להגשת הבקשה"
אליהו מרידור:
 בסדר? זה בסיעוד
אליהו מרידור:
 בבניין: "על העובד להמציא דוח משטרתי נקי ממדינתו כי אין לו עבר של שימוש בסמים או אלכוהול
אליהו מרידור:
 אם העובד עבד בחו"ל למעלה משישה חודשים עליו להציג דוח משטרתי נקי גם מאותה מדינה"
אליהו מרידור:
 אלה שני נהלים זהים? כי אני מוצא לא מעט הבדלים
ענבל משש:
אז אני אפנה ל-3(ז) שכתוב בדיוק תעודת יושר מקורית, מאומתת ומתורגמת ואשר הונפקה במהלך ששת החודשים שקדמו להגשת הבקשה
ענבל משש:
 כהאי לישנא בדיוק ממה שכתוב בנוהל הזה
ענבל משש:
 לא מבינה את ההבדלים
ענבל משש:
 זה כתוב פה, סעיף (ז) בבקשה, אפשר לפתוח
ענבל משש:
 3(ז) לנוהל כתוב "לאחר הברקת אישור הבקשה נציגות ישראל במדינת מוצאו של העובד תוגש בנציגות זו בקשה תוך עמידה בתנאים"
ענבל משש:
 כתוב בדיוק באותן המילים
אליהו מרידור:
תראי, לא משנה מאיזו מדינה, מכל מדינה שלא מביאים
אליהו מרידור:
 קודם כל, אני אכניס מעט לאירוע את שאר הנוכחים, כדי שנבין במה דברים אמורים
ואאיל עבאדי:
אדוני, מה שהקראת שונה ממה שהיא הקריאה
ואאיל עבאדי:
 אתה דיברת על מדינת המוצא ומדינת העבודה שבה הוא עבד
ואאיל עבאדי:
 היא מדברת על מדינה כלשהי
ואאיל עבאדי:
 לא ברור במדינה של המוצא שלו או במדינה בה הוא עבד?
אליהו מרידור:
למזלי אתה גם עורך דין ואתה מסייע לי
אליהו מרידור:
 אתה מסייע לי להבין את מה שאני מבין וזה מה שאני שואל בדיוק
אליהו מרידור:
 זה בדיוק מה שאני שואל
ואאיל עבאדי:
אבל היא לא ענתה
אליהו מרידור:
אני הקראתי את התקנון, את סף הדרישה
אליהו מרידור:
 תגידו לי שהקראתי דבר לא נכון, נבדוק מאיפה זה הגיע, למה זה מופיע ומאיפה הדיסוננס
אליהו מרידור:
 פשוט, לא משהו מסובך
אליהו מרידור:
 אתם לא יכולים להקריא שהקראתי כרגע שני תקנונים אקוויוולנטיים בדרישה שלהם
ענבל משש:
לא, אז הפניתי ל-3(ז) שכתוב בדיוק את מה שכתוב בסעיף
אליהו מרידור:
אבל בכל זאת מופיע לנו פה שהדרישה היא דרישה שונה
אליהו מרידור:
 אנחנו רוצים רגע להבין, אם בן אדם עבד 18 חודשים, אבל עברה יותר מחצי שנה מאז שהוא סיים את ה-18 חודשים שהוא עבד במדינה צד שלישי
אליהו מרידור:
 אזי הוא לא מחויב להביא? זה אומר שאנחנו יודעים ומניחים את הדעת שהוא לא פשע?
ענבל משש:
לא, זה אומר שאנחנו קשובים לציבור ולבקשות השונות ומפעילים שיקול דעת בהתאם להנחיות מנכ"ל הרשות
ענבל משש:
 זה מה שזה אומר
ענבל משש:
הרעיון הוא והתכלית שלא ייכנסו לפה אנשים עבריינים שיש להם רישום פלילי
ענבל משש:
 הדרישה היא שעובד יגיע ללא רישום פלילי
ענבל משש:
 עובד שניגש למדינתו ומוציא תעודת יושר מאומתת ומקורית, מציג אותה בקונסוליה, הקונסוליה מסתכלים שהיא אותנטית והוא מקבל אישור בהתאם ליתר התנאים
אליהו מרידור:
אבל את לא מסתפקת בזה, עו"ד משש
ענבל משש:
אנשים שעבדו מחוץ למדינתם, מדינת המוצא, תקופות ממושכות, אזי שאין רישום פלילי, כי הם לא היו במדינתם
ענבל משש:
 התכלית הייתה לנהל את הסיכונים בצורה חכמה ונבונה
ענבל משש:
 בסוף התכלית של הגנת שלום הציבור פה במדינת ישראל ושלא ייכנסו עבריינים היא תכלית שהיא ממש חשובה פה
ענבל משש:
 אז אם יש בקשות וכתבתי את זה במסמך שהוצאתי לתאגידים, קודם כל משישה הגדלנו את זה ל-18 חודשים
ענבל משש:
 וככל שתעלה בקשה ספציפית, וזה כתוב במכתב שלי לתאגידים
אליהו מרידור:
קראתי אותו
ענבל משש:
ככל שתעלה בקשה ספציפית אז אנחנו מזמינים אותם לפנות אלינו ואנחנו ניתן להם מענה באותו רגע
ענבל משש:
 אם יעלו לגבי מדינה, אני לא רוצה כרגע לעשות עכשיו ספקולציות לגבי מדינות, בסדר? שהיכולת לבקש ממנה תעודת יושר היא כמעט בלתי אפשרית, אז אנחנו נוותר על הרעיון הזה
ענבל משש:
 בסדר? זה תלוי בשיקול דעת ומנהלים את הסיכונים
ענבל משש:
 ויש סמכות ושיקול דעת רחב למנכ"ל הרשות ולשר הפנים וזה מה שאנחנו עושים
אליהו מרידור:
 טוב, אז אני מזמין את ההתאחדות להניע את התהליך ולכשתתקלו בכאלה קשיים תחזרו עם זה אלינו, אנחנו נבדוק איך באמת מגיבים לכך
אליהו מרידור:
 בסדר? אני רק אומר אבל שלכל הפחות איפה שהוא הבנת הנקרא קיימת אצלי
אליהו מרידור:
 לא מאה אחוז, אבל קיימת אצלי
אליהו מרידור:
 מתוך מה שאני קראתי מספר רב של פעמים
ענבל משש:
 אבל אתה רואה שזה מוטמע בתוך זה
ענבל משש:
 כתוב מה הוא יציג בשגרירות
ענבל משש:
 זה בדיוק אותו דבר
אליהו מרידור:
אז אני אומר לך שבשני הסעיפים האלה יש שוני משמעותי